ปกติเป็นคนประจำเดือนมาบางทีก็จะมาตอนต้นเดือนบางทีก็จะมาตอนปลายเดือน หรือบางเดือนประจำเดือนก็ไม่มา แต่ทุกครั้งที่มาเลือดก็ออกปกติ แต่พอเดือนก่อนช่วงเดือนกรกฎาคมประจำเดือนไม่มา พอมาเดือนสิงหาประจำเดือนมาวันศุกร์ ที่ 9 ตอนกลางคืน ช่วง 3 วันแรกเลือดมาแต่เป็นสีดำๆคล้ำๆพอวันที่ 4-5 เลือดออกน้อย ปกติเป็นคนประจำเดือนมาประมาณ7วัน และเจ็บท้องมากแต่เดือนนี้ไม่เจ็บเลยถึงจะกินน้ำเย็นก็ไม่เจ็บ อยากทราบว่าเป็นเพราะอะไรคะ แล้วจะมีอันตรายอะไรมั้ยคะ~_~
สวัสดีค่ะ ประจำเดือนที่มาในแต่ละครั้ง จะมาประมาณ 3-7 วัน ห่างกันทุก 22-35 วัน โดยปริมาณเลือดที่ออกอาจจะมากหรือน้อยแตกต่างกันได้ และไม่จำเป็นต้องปวดประจำเดือนทุกครั้งแนะนำสังเกตระหว่างรอบเดือน ว่ามีเลือดออกผิดปกติหรือไม่ และประจำเดือนครั้งถัดไปมาตรงรอบเดือนหรือเปล่า หากประจำเดือนครั้งถัดไปมาช้ากว่า 35 วัน หรือระหว่างรอบเดือนมีเลือดออก ควรพบสูตินรีแพทย์เพื่อตรวจเพิ่มเติม